
	Izsludināšana: 05.06.2026. 08:36

	1.
	Noteikumu konsolidētā versija
10. Bīstamo kravu autopārvadājumu noteikumu prasību ievērošanas kontroli veic atbilstoši normatīvajos aktos par bīstamo kravu aprites kontroles kārtību noteiktajām prasībām, izmantojot arī tajos noteikto bīstamo kravu autopārvadājumu kontroles protokolu.
	Priekšlikums (TM - 11.06.2026.)
Ministru kabineta noteikumos nav iekļaujamas informatīva rakstura norādes. Tas, ka bīstamo kravu pārvadājumu noteikumu ievērošanu kontrolē atbilstoši normatīvajos aktos par bīstamo kravu aprites kontroles kārtību noteiktajām prasībām un izmanto tajos noteiktos dokumentus, izriet jau no Bīstamo kravu aprites likuma un tā mijiedarbības ar Autopārvadājumu likumu. Apšaubāms, ka bīstamo kravu pārvadātājiem vai kontrolējošo iestāžu amatpersonām (kas šajā gadījumā šķiet tiešie regulējuma adresāti) nebūtu zināma šādas normatīvo aktu sistēmas esība.

Jebkurā gadījumā informāciju par bīstamo kravu aprites kontroli var iekļaut projekta anotācijā. Savukārt grozāmo noteikumu 10. punktā esošais regulējums šajos noteikumos vairs nav nepieciešams (nav atbilstošs to regulēšanas priekšmetam), un šo normu var svītrot. Ministru kabineta noteikumos iekļaujamas tiesību normas, nevis informatīvi skaidrojumi vai tamlīdzīgi.

Iepriekš minētais attiecas arī uz grozāmo noteikumu 3.3.2.4. apakšpunktu. Arī šajā normā ir iekļauts noteikumu regulēšanas priekšmetam neatbilstošs regulējums.
Piedāvātā redakcija
-
	Ņemts vērā
Noteikumu 10. punktā un 3.3.2.4. apakšpunktā esošais regulējums šajos noteikumos vairs nav atbilstošs to regulēšanas priekšmetam un tiek svītrots. Bīstamo kravu pārvadājumu noteikumu ievērošanas kontroli veic atbilstoši normatīvajos aktos par bīstamo kravu aprites kontroles kārtību noteiktajām prasībām.
	Noteikumu konsolidētā versija
-

	Izsludināšana: 20.05.2026. 20:08

	2.
	Noteikumu (grozījumu) projekts
2. Noteikumi stājas spēkā 2026. gada 24. jūnijā.
	Iebildums (IEM - 27.05.2026.)
Iekšlietu ministrijas 2026. gada 11. marta atzinumā iebilduma veidā bija norādīts, ka saskaņā ar spēkā esošo šo noteikumu 22.punktu, informāciju, kas norādīta bīstamo kravu autopārvadājumu pārbaudes protokolā  šo noteikumu 3. punktā minētais kontroles institūcijas darbinieks vai amatpersona, kura sastādījusi  protokolu,  iekļauj Autopārvadājumu kontroles uzraudzības informācijas sistēmā (turpmāk-AKUS). Lai nodrošinātu šī punkta izpildi, Iekšlietu ministrijas Informācijas centram, kurš ir AKUS pārzinis, ir nepieciešams veikt attiecīgus pielāgojumus un izmaiņas AKUS programmatūrā. Šo izmaiņu realizācijas nodrošināšana nav iespējama tik īsā termiņā kā plānota grozījumu spēkā stāšanās 2026.gada 24.jūnijā. Iespējamais realizācijas laiks izmaiņu veikšanai Bīstamo kravu autopārvadājumu pārbaudes protokolā ir 2026.gada 1.septembris. Ņemot vērā iepriekš minēto, lūdzam paredzēt atlikt spēkā stāšanās termiņu attiecībā uz informācijas ievadi AKUS. Izmaiņu veikšanai nepieciešamo finanšu līdzekļu apmērs ir 38 413,53 euro (ar PVN).
Projekta izziņā norādīts, ka minētais iebildums ņemts vērā. Vēršam uzmanību, ka projekta anotācija ir papildināta ar atbilstošu informāciju, bet projekts nesatur atbilstošu normu par prasību atliktu spēkā stāšanos. Atkārtoti lūdzam precizēt projekta vai atsevišķu tā prasību spēkā stāšanās datumu (attiecībā uz izmaiņām bīstamo kravu autopārvadājumu protokola saturā - 2026.gada 1.septembris). Piemēram, paredzēt, ka projekta 1.4. apakšpunkts par 1.pielikuma svītrošanu stājas spēkā 01.09.2026.  
Piedāvātā redakcija
-
	Ņemts vērā
Noteikumu projekta 2. punkts uzteikts sekojošā redakcijā: "Noteikumu 1.4. apakšpunkts stājas spēkā 2026. gada 1. septembrī."
	Noteikumu (grozījumu) projekts
-

	Izsludināšana: 10.04.2026. 08:35

	3.
	Noteikumu konsolidētā versija
27.1 Sistēmas datubāzē iekļauj arī informāciju kas norādīta normatīvajos aktos par bīstamo kravu apriti minētajā bīstamo kravu autopārvadājumu kontroles  pārbaudes protokolā piemērojot tos pašus nosacījumus kas noteikti informācijai datubāzē.
	Iebildums (IEM - 16.04.2026.)
Iekšlietu ministrija iebilst pret sagatavotajiem grozījumiem Noteikumu V nodaļā (tostarp 22., 27. un 27.1 punktā).
Vēršam uzmanību, ka minētās nodaļas saturs atbilst Autopārvadājumu likuma 4.1 pantam, kurā paredzēts, ka  Autopārvadājumu kontroles uzskaites sistēma ir valsts informācijas sistēmas "Integrētā iekšlietu informācijas sistēma" sastāvdaļa, kurā iekļauta autopārvadājumu kontrolē iegūtā informācija. Autopārvadājumu kontroles uzskaites sistēmas mērķis ir nodrošināt nepieciešamās informācijas apstrādi un sekmēt starpinstitūciju sadarbību, organizējot un īstenojot autopārvadājumu kontroli. Ministru kabinets nosaka autopārvadājumu kontroles uzskaites sistēmā iekļaujamās informācijas apjomu, institūcijas, kas ir tiesīgas apstrādāt informāciju, kārtību, kādā informāciju sistēmā iekļauj un saņem no tās, kā arī sistēmā iekļautās informācijas apstrādes kārtību un tās glabāšanas termiņus un informācijas apmaiņas kārtību, izmantojot Iekšējā tirgus informācijas sistēmu (..).

Iekšlietu ministrijas ieskatā, pārnesot bīstamo kravu autopārvadājumu kontroles (uz ceļa) regulējumu uz Ministru kabineta 2011. gada 5. jūlija noteikumiem Nr. 541 "Bīstamo kravu aprites kontroles kārtība" (izdoti saskaņā ar Bīstamo kravu aprites likumu), bīstamo kravu autopārvadājumu kontrole vairs nevar tikt uzskatīta par autopārvadājumu kontroles sastāvdaļu Autopārvadājumu likuma un šo Noteikumu izpratnē un līdz ar to zūd tiesiskais pamats bīstamo kravu pārbaudes protokolos fiksēto informāciju apstrādāt Autopārvadājumu kontroles uzskaites sistēmā. 

Tāpat Iekšlietu ministrijas ieskatā, ja ir nepieciešamība pārskatīt regulējumu, lai novērstu tā sadrumstalotību, tas ir jādara kompleksi, sākot ar regulējuma izvērtēšanu Autopārvadājumu likumā un Bīstamo kravu aprites likumā, nevis tikai pārnesot regulējumu no vieniem Ministru kabineta noteikumiem uz citiem. Piemēram, vēršam uzmanību, ka saskaņā ar Autopārvadājuma likuma 12.panta piektajā daļā ietverto deleģējumu ir izdoti arī Ministru kabineta 2005.gada 6.septembra noteikumi Nr.674 "Bīstamo kravu pārvadājumu noteikumi". Attiecīgi būtu izvērtējams, vai šis regulējums vairāk/mazāk attiecas uz autopārvadājumu jomu vai bīstamo kravu aprites jomu.

Turklāt projekta 27.1 ietvertā norma paredz tikai bīstamo kravu kontroles protokolos fiksētās informācijas iekļaušanu sistēmā, nenosakot pat netieši ne iekļaujamās informācijas apjomu, ne glabāšanas termiņus (Šobrīd iekļaujamās informācijas apjoms izriet no Noteikumu 22.punkta un 1.pielikuma, savukārt informācijas glabāšanas termiņš paredzēts Noteikumu 27.punktā).
Kā arī papildus norādām, ka nekorekti ir arī projekta 27.1 punktā lietotie termini "Sistēmas datubāze" un "datubāze". Noteikumu 1.3. apakšpunktā ir ietverts vārdkopas "autopārvadājumu kontroles uzskaites sistēma" saīsinājums - "sistēma".

 
 
Piedāvātā redakcija
-
	Ņemts vērā
Noteikumu V nodaļā paredzētie grozījumi tiek atsaukti.
	Noteikumu konsolidētā versija
-

	4.
	Anotācija (ex-ante)
1. Tiesību akta projekta izstrādes nepieciešamība
	Priekšlikums (TM - 16.04.2026.)
Iesakām anotācijā precīzi un pilnīgi atspoguļot projekta būtību. Piemēram, projekta 1.5. apakšpunkts, kas paredz jaunas vienības ieviešanu Noteikumos Nr.411, nav skaidrots un nenodrošina tiesību normu adresātiem izvērstu izpratni par no tā izrietošajiem praktiskajiem aspektiem.
Piedāvātā redakcija
-
	Ņemts vērā
Noteikumu V nodaļā paredzētie grozījumi tiek atsaukti.
	Anotācija (ex-ante)
1. Tiesību akta projekta izstrādes nepieciešamība

	5.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums (TM - 16.04.2026.)
Lūdzam pārskatīt anotācijas 4. sadaļu, ņemot vērā, ka tajā skaidro projekta ietekmi uz spēkā esošo tiesību normu sistēmu. Proti, kā projekts ietekmē anotācijas 4.1. sadaļā minēto normatīvo aktu. Esošie skaidrojumi vērsti uz katra normatīvā akta skaidrojumu individuāli, bet ne savstarpējo ietekmi.
Anotācijas 4. sadaļu aizpilda, ja projekts ietekmē spēkā esošo tiesību normu sistēmu un tajā norāda:
1) tiesību aktu projektus, kuru izstrādāšanai paredzēts pilnvarojums projektā, saistīto tiesību aktu nosaukumu, pamatojumu un aprakstu, kā arī atbildīgo institūciju;
2) citus spēkā esošos (vai jau apstiprinātos) tiesību aktus, kuros jāizdara grozījumi vai kuri jāatzīst par spēku zaudējušiem (atceltiem) saistībā ar projektu, kā arī skaidro šādu izmaiņu nepieciešamību. Ja nepieciešamie tiesību aktu projekti jau ir izsludināti Valsts sekretāru sanāksmē, norāda attiecīgās Valsts sekretāru sanāksmes datumu, protokola numuru un paragrāfu vai, ja nepieciešamie tiesību aktu projekti jau ir pieteikti TAP portālā, norāda projekta TA (ID) numuru.
Piedāvātā redakcija
-
	Ņemts vērā
Precizēta anotācija.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu

	6.
	Noteikumu konsolidētā versija
10. Bīstamo kravu pārvadājumu noteikumu ievērošanas kontroli veic atbilstoši normatīvajos aktos par bīstamo kravu aprites kontroles kārtību noteiktajām prasībām.
	Priekšlikums (IEM - 16.04.2026.)
Ņemot vērā, ka šie Noteikumi attiecas tikai uz autopārvadājumu jomu (proti , neattiecas uz dzelzceļa, gaisa un kuģu pārvadājumu jomu), aizstāt vārdu "pārvadājumu" ar vārdu "autopārvadājumu".
Piedāvātā redakcija
-
	Ņemts vērā
Precizēts 10. punkts
	Noteikumu konsolidētā versija
-

	7.
	Noteikumu konsolidētā versija
10. Bīstamo kravu pārvadājumu noteikumu ievērošanas kontroli veic atbilstoši normatīvajos aktos par bīstamo kravu aprites kontroles kārtību noteiktajām prasībām.
	Priekšlikums (TM - 16.04.2026.)
Ministru kabineta noteikumos nav iekļaujamas informatīva rakstura norādes. Tas, ka bīstamo kravu pārvadājumu noteikumu ievērošanas kontroli veic atbilstoši normatīvajos aktos par bīstamo kravu aprites kontroles kārtību noteiktajām prasībām, izriet jau no Bīstamo kravu aprites likuma un tā mijiedarbības ar Autopārvadājumu likumu. Apšaubāms, ka bīstamo kravu pārvadātājiem nebūtu zināma šādas normatīvo aktu sistēmas esība.
Jebkurā gadījumā informāciju par bīstamo kravu aprites kontroli var iekļaut projekta anotācijā. Savukārt, ja grozāmo noteikumu 10. punktā esošais regulējums šajos noteikumos vairs nav nepieciešams (nav atbilstošs to regulēšanas priekšmetam), šo normu var svītrot. Ministru kabineta noteikumos iekļaujamas tiesību normas, nevis informatīvi skaidrojumi vai tamlīdzīgi.
 
Piedāvātā redakcija
-
	Ņemts vērā
Papildināta anotācija.
	Noteikumu konsolidētā versija
-

	Izsludināšana: 26.02.2026. 20:26

	8.
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām
	Iebildums (TM - 11.03.2026.)
Lūdzam pārskatīt un veikt nepieciešamos precizējumus anotācijas 5. sadaļā nolūkā nodrošināt korektu, pilnīgu un precīzu no Eiropas Savienības tiesību aktiem izrietošo saistību pārņemšanu un tā atspoguļojumu. Vēršam uzmanību, ka:
1) Komisijas 2025. gada 23. jūnija Deleģētās direktīvas (ES) 2025/1801, ar ko zinātnes un tehnikas attīstībai pielāgo I un II pielikumu Eiropas Parlamenta un Padomes Direktīvai (ES) 2022/1999 par vienotu kārtību, kādā pārbauda bīstamo kravu pārvadāšanu pa autoceļiem (turpmāk - Direktīva 2025/1801), pielikums groza Eiropas Parlamenta un Padomes 2022. gada 19. oktobra Direktīvas (ES) 2022/1999 par vienotu kārtību, kādā pārbauda bīstamo kravu pārvadāšanu pa autoceļiem (turpmāk - Direktīva 2022/1999) I un II pielikumu, attiecīgi anotācijas 5.4. sadaļas 1. tabulā nepieciešams atsaukties arī uz korespondējošām Direktīvas 2022/1999 prasībām;
2) minētajā sadaļā norādīts uz Direktīvas 2025/1801 1. panta un pielikuma 1. daļas pārņemšanu projekta pielikumā, bet Direktīvas 2025/1801 pielikumam nav pirmā daļas, iespējams, domāts ar Direktīvu 2025/1801 grozītās Direktīvas 2022/1999 I pielikums;
3) atbilstoši projekta redakcijai tiek izpildītas arī citas no Direktīvas 2025/1801 izrietošās prasības, piemēram, 2. panta 1. punkta trešā daļa (projekta 1.2. apakšpunkts), ko nepieciešams atspoguļot;  
4) nepieciešams skaidrot, kā tiks nodrošināta Direktīvas 2025/1801 prasību pārņemšana pilnībā, jo projekts pārņem tikai minētās direktīvas daļu.
Piedāvātā redakcija
-
	Ņemts vērā
Skatīt Ministru kabineta noteikumu projektu „Grozījumi Ministru kabineta 2011. gada 5. jūlija noteikumos Nr. 541 „Bīstamo kravu aprites kontroles kārtība”” (Tiesību akta lietas ID 23-TA-291).
	Anotācija (ex-ante)
5. Tiesību akta projekta atbilstība Latvijas Republikas starptautiskajām saistībām

	9.
	Noteikumu konsolidētā versija
10.5 Bīstamo kravu autopārvadājumu pārbaudes protokolā (1. pielikums) norāda šādas pārkāpumu riska kategorijas:
	Iebildums (TM - 11.03.2026.)
Izvērtējama riska kategoriju un pārkāpumu klasifikācijas atbilstība, kā arī Latvijas tiesiskā regulējuma atbilstība pašreizējai situācijai (pārkāpumiem). Pastāv jautājums, vai riska kategoriju fiksēts uzskaitījums nodrošina direktīvā noteiktā mērķa sasniegšanu.

1. No projektā paredzētā grozāmo noteikumu 10.5 punkta izriet, ka pārkāpumu riska kategorijas ir atkarīgas no pārkāpumu klasifikācijas normatīvajos aktos par bīstamo kravu apriti noteiktajam. Projekta anotācijā tas nav tieši skaidrots, taču, domājams, ka atsauce attiecas uz Bīstamo kravu aprites likumā noteiktajiem administratīvajiem pārkāpumiem bīstamo kravu aprites autopārvadājumu jomā. Šie pārkāpumi klasificēti trīs grupās: vissmagākie pārkāpumi, ļoti smagi pārkāpumi un smagi pārkāpumi. Līdz ar to salīdzinoši nenoteiktās atsauces vietā būtu pietiekami norādīt tikai šos pārkāpumu veidus un to klasifikāciju (piemēram, paredzēt, ka I riska kategorijas pārkāpumi atbilst vissmagākajiem pārkāpumiem bīstamo kravu aprites autopārvadājumu jomā).

Vienlaikus rodas jautājums, vai tiešām riska kategorijas un tām atbilstošie pārkāpumi ir pilnībā saskaņoti ar pārkāpumiem bīstamo kravu aprites autopārvadājumu jomā un to iedalījumu. Direktīvas 2025/1801 preambulas 9. apsvērumā ir norādīts, ka "Direktīvas (ES) 2022/1999 jaunā II pielikuma formulējumam jāturpina atbilst Regulas (ES) 2016/403 I pielikuma 9. iedaļai". Atšķirīgie pārkāpumu formulējumi un dažādā detalizācijas pakāpe neļauj vienkārši salīdzināt, vai faktiski minētā atbilstība tiešām pastāv. Savukārt Bīstamo kravu aprites likumā administratīvās atbildības regulējums ir ietverts 2020. gadā. Tas arī rada jautājumu, vai likumā esošais pārkāpumu regulējums un to iedalījums joprojām atbilst ES tiesību aktiem. Projekta anotācijā nav pamatota pārkāpumu dažādo klasifikāciju saskaņotība.

2. Direktīvas 2022/1999 jaunajā II pielikumā ir noteikts, ka "atbilstošo riska kategoriju nosaka, ņemot vērā konkrētos pārkāpuma apstākļus un pēc attiecīgās pārbaudi veicošas struktūras/amatpersonas ieskatiem; tas nozīmē, ka pārkāpuma riska kategoriju var paaugstināt vai pazemināt". No pielikuma arī izriet, ka ir iespējami arī tādi pārkāpumi, kas nav uzskaitīti sarakstā, un tos klasificē saskaņā ar riska kategoriju aprakstiem. No projekta un tā anotācijā ietvertā skaidrojuma neizriet informācija, kā īstenojamas šīs prasības.

3. Projektā ietvertā grozījumu redakcija (t. i., noteikumu 10.5 punkta apakšpunkti) nav loģiski saistīta un saprotama. Piemēram, tāda izteiksme kā "I riska kategorijas pārkāpumi nosaka vissmagākos pārkāpumus" nav nedz saskaņota ar punkta ievaddaļu, nedz atspoguļo, kāda ir riska kategoriju un vissmagāko pārkāpumu saikne ("riska kategorijas" nekādā veidā nevar "noteikt" vissmagākos pārkāpumus).
 
Piedāvātā redakcija
-
	Ņemts vērā
Skatīt Ministru kabineta noteikumu projektu „Grozījumi Ministru kabineta 2011. gada 5. jūlija noteikumos Nr. 541 „Bīstamo kravu aprites kontroles kārtība”” (Tiesību akta lietas ID 23-TA-291).
	Noteikumu konsolidētā versija
-

	10.
	Noteikumu konsolidētā versija
10.5 Bīstamo kravu autopārvadājumu pārbaudes protokolā (1. pielikums) norāda šādas pārkāpumu riska kategorijas:
	Iebildums (TM - 11.03.2026.)
Latvijā pastāv tieši bīstamo kravu aprites regulējumam paredzēti normatīvie tiesību akti. Izvērtējama projekta atbilstība bīstamo kravu un to aprites kontroles un autopārvadājumu kontroles regulējuma sistēmai. Regulējums iekļaujams tajā normatīvā aktā, kurš ir visciešāk saistīts ar regulējamo jautājumu un kur adresāts vispirms meklētu attiecīgās tiesību normas.

1. Ministru kabineta 2011. gada 24. maija noteikumi Nr. 411 "Autopārvadājumu kontroles organizēšanas un īstenošanas kārtība" citastarp ir izdoti saskaņā ar Autopārvadājumu likuma 4. panta ceturto daļu, 4.1 panta trešo daļu un 4.2 panta trešo daļu. Pieļaujams, ka projektā paredzētais regulējums varētu būt sasaistīts ar vispārīgo pilnvarojumu Ministru kabinetam noteikt kārtību, kādā organizējama un īstenojama autopārvadājumu kontrole.

Vienlaikus pastāv Bīstamo kravu aprites likums, kura mērķis ir nodrošināt saskaņotu un drošu bīstamo kravu apriti. Citastarp likums noteic arī bīstamo kravu aprites kontroles un uzraudzības mehānismu. Šā likuma 11. pantā ir ietverts bīstamo kravu aprites kontroles regulējums. Lai arī šā panta pirmajā daļā ir norāde, ka aprites kontroli nodrošina normatīvajos aktos par autopārvadājumiem, dzelzceļa un jūras pārvadājumiem un aviāciju noteiktās valsts institūcijas, turpmāk pantā ir regulētas šo institūciju tiesības. Saskaņā ar Bīstamo kravu aprites likuma 11. panta otrās daļas 1. punktu institūcijām ir tiesības veikt pārbaudes, lai kontrolētu šā likuma ievērošanu. Bīstamo kravu autopārvadājumu pārbaudes protokols varētu būt veids, kā fiksē šādu pārbaudi. Turklāt Bīstamo kravu aprites likuma 11. panta trešajā daļā ir ietverts pilnvarojums Ministru kabinetam noteikt arī kārtību, kādā tiek īstenotas šā panta otrajā daļā minētās tiesības. Tātad šis pilnvarojums attiecas arī uz kārtību, kādā institūcija veic pārbaudes, nodrošinot bīstamo kravu aprites kontroli.

Pamatojoties uz Bīstamo kravu aprites likuma 11. panta trešajā daļā ietverto pilnvarojumu ir izdoti Ministru kabineta 2011. gada 5. jūlija noteikumi Nr. 541 "Bīstamo kravu aprites kontroles kārtība". To saturs liecina, ka šie Ministru kabineta noteikumi attiecas arī uz bīstamo kravu aprites kontroli autopārvadājumu jomā.

2. Ja pastāv vairāki pilnvarojumi, tad nepieciešams noskaidrot, kurš pilnvarojums ir izmantojams konkrētajā situācijā. Piemēram, ja pilnvarojuma apjoms izsecināms no vairāku likumu normām, ir svarīgi noskaidrot, vai un kuras normas uzskatāmas par speciālām normām attiecībā pret pārējām likumu normām, no kurām ir atkarīgs pilnvarojuma apjoms (Satversmes tiesas tiesnešu Artūra Kuča un Gunāra Kusiņa atsevišķo domu lietā Nr. 2018-17-03 3. punkts). Lai arī projektā paredzētais regulējums attiecas tikai un vienīgi uz bīstamo kravu autopārvadājumu pārbaudi, tas ir ietverts vispārīgajā autopārvadājumu kontroles regulējumā.

3. Projektā ietvertais regulējums ir saistīts ar administratīvajiem pārkāpumiem bīstamo kravu aprites autopārvadājumu jomā. Administratīvie pārkāpumi un to korespondējošās normas (neskaitot ES regulējumu) ir vai tiem vajadzētu būt noteiktiem Bīstamo kravu aprites likumā un uz tā pamata izdotajos normatīvajos tiesību aktos.

4. Ievērojot minēto, šķietami atbilstošākā vieta, kur ietvert šobrīd projektā esošo regulējumu, ir Ministru kabineta 2011. gada 5. jūlija noteikumi Nr. 541 "Bīstamo kravu aprites kontroles kārtība". Projekta anotācijā nav ietverts pamatojums, kāpēc regulējums ir ietverts tieši grozāmajos noteikumos. Līdzšinējā pieeja pati par sevi nav attaisnojums. Iespējams, izvērtējama iespēja veidot vienotu kontroles regulējumu, izvairoties no nevajadzīgas normatīvā regulējuma sadrumstalotības.
 
Piedāvātā redakcija
-
	Ņemts vērā
Skatīt Ministru kabineta noteikumu projektu „Grozījumi Ministru kabineta 2011. gada 5. jūlija noteikumos Nr. 541 „Bīstamo kravu aprites kontroles kārtība”” (Tiesību akta lietas ID 23-TA-291).
	Noteikumu konsolidētā versija
-

	11.
	Noteikumu konsolidētā versija
10.5 Bīstamo kravu autopārvadājumu pārbaudes protokolā (1. pielikums) norāda šādas pārkāpumu riska kategorijas:
	Iebildums (IEM - 11.03.2026.)
Saskaņā ar spēkā esošo šo noteikumu 22.punktu, informāciju, kas norādīta bīstamo kravu autopārvadājumu pārbaudes protokolā  šo noteikumu 3. punktā minētais kontroles institūcijas darbinieks vai amatpersona, kura sastādījusi  protokolu,  iekļauj Autopārvadājumu kontroles uzraudzības informācijas sistēmā (turpmāk-AKUS). Lai nodrošinātu šī punkta izpildi, Iekšlietu ministrijas Informācijas centram, kurš ir AKUS pārzinis, ir nepieciešams veikt attiecīgus pielāgojumus un izmaiņas AKUS programmatūrā. Šo izmaiņu realizācijas nodrošināšana nav iespējama tik īsā termiņā kā plānota grozījumu spēkā stāšanās 2026.gada 24.jūnijā. Iespējamais realizācijas laiks izmaiņu veikšanai Bīstamo kravu autopārvadājumu pārbaudes protokolā ir 2026.gada 1.septembris. Ņemot vērā iepriekš minēto, lūdzam paredzēt atlikt spēkā stāšanās termiņu attiecībā uz informācijas ievadi AKUS. Izmaiņu veikšanai nepieciešamo finanšu līdzekļu apmērs ir 38 413,53 euro (ar PVN).
Piedāvātā redakcija
-
	Ņemts vērā
Noteikumi papildināti ar 37. punktu.
37. Šo noteikumu 27.1 punkta prasības stājas spēkā ar 2026. gada 1. septembri.
	Noteikumu konsolidētā versija
-

 Bīstamo kravu autopārvadājumu pārbaudes protokols Nr. _____________
	Iebildums (TM - 11.03.2026.)
Lūdzam tiesību normu adresātiem nodrošināt skaidru, tiešu un korektu projekta izpratni, kā arī pienācīgu Direktīvas 2025/1801 pārņemšanu tajā. Vēršam uzmanību, ka, piemēram:
1) projekta pielikuma 20. punktā noteikts "Kraušana un nostiprināšana (piemēram, ADR 7.5.7.)", bet Direktīvas 2025/1801 (grozītais Direktīvas 2022/1999 I pielikuma 20. punkts) paredz "pārkraušana un uzglabāšana (piemēram, ADR 7.5.7.)", kas nav saprotamas kā identiskas darbības;
2) projekta pielikuma 26. punktā ietverta atsauce uz valsts noteikumiem, bet ne projekts, ne anotācija nenodrošina izpratni tam, kas projekta kontekstā ar to saprotams, tādēļ nepieciešams atbilstoši juridiskās tehnikas prasībām paredzēt nepārprotamu atsauci uz nacionālo ārējo normatīvo aktu vai to jomu;
3) projektā ietverta atsauce uz uzņēmumu. Tomēr norādām, ka saskaņā ar Komerclikuma 18. pantu termins "uzņēmums" apzīmē organizatoriski saimniecisku vienību,nevis komercdarbības vai saimnieciskās darbības subjektu. Ņemot vērā minēto, nepieciešams izvērtēt un nepieciešamības gadījumā precizēt projekta pielikumu, termina "uzņēmums" vietā izmantojot terminu "komersants" vai "saimnieciskās darbības veicējs".
Kā arī lūdzam izvērtēt pielikumā lietotos saīsinājumus, apzīmējumus, piemēram, MEMU, nodrošinot, ka tiesību normu adresātam, piemērotājam tie ir skaidri un nepārprotami, kā arī ievērojot, ka projektā pieļaujams lietot vienīgi vispārzināmas abreviatūras. Vēršam uzmanību, ka, atbilstoši juridiskās tehnikas prasībām, saīsinājumus piesaka pirmajā vietā juridiskajā tekstā, kur lietots attiecīgais saīsināmais termins, un tie konsekventi lietojami tālāk dokumenta tekstā.
Piedāvātā redakcija
-
	Ņemts vērā
Skatīt Ministru kabineta noteikumu projektu „Grozījumi Ministru kabineta 2011. gada 5. jūlija noteikumos Nr. 541 „Bīstamo kravu aprites kontroles kārtība”” (Tiesību akta lietas ID 23-TA-291).

 Bīstamo kravu autopārvadājumu pārbaudes protokols Nr. _____________
	Iebildums (TM - 11.03.2026.)
Lūdzam precizēt projekta pielikuma skaidrojumu "Attiecas uz jebkādiem atbrīvojumiem vai atkāpēm saskaņā ar Direktīvu 2008/68/EK.", formulējot to atbilstoši direktīvas, kā tiesību akta, mērķim un būtībai.
Skaidrojam, ka saskaņā ar Līguma par Eiropas Savienības darbību 288. pantu: "direktīvas tām dalībvalstīm, kurām tās adresētas, uzliek saistības attiecībā uz sasniedzamo rezultātu, bet ļauj šo valstu varasiestādēm noteikt to sasniegšanas formas un metodes". Atšķirībā no regulām, direktīvas nav tieši piemērojams tiesību akts. Direktīvās tiek noteikts sasniedzamais mērķis. Dalībvalstīm ir uzdevums savlaicīgi iestrādāt direktīvu nosacījumus nacionālajos normatīvajos aktos to mērķa sasniegšanai. Proti, direktīvas ir saistošas dalībvalstīm. Savukārt dalībvalstu fiziskajām un juridiskajām personām direktīvās iekļautie nosacījumi kļūst par saistošiem tikai ar brīdi, kad pārņemti nacionālajos normatīvajos aktos.
Konkrētajā gadījumā projektā ietvertā atsauce uz direktīvu aizstājama ar atsauci uz nacionālajiem normatīvajiem aktiem vai to jomu, ar kuru attiecīgās direktīvas prasības ir pārņemtas, kā arī tiesiskās noteiktības nolūkā projektā vai tā anotācijā (nepieciešamības gadījumā - piemērveidā) aicinām konkrētās atkāpes un atbrīvojumus skaidrot.
Piedāvātā redakcija
-
	Ņemts vērā

 Bīstamo kravu autopārvadājumu pārbaudes protokols Nr. _____________
	Iebildums (TM - 11.03.2026.)
Nolūkā nodrošināt korektu izpratni par pārkāpuma riska kategorijām, lūdzam pārskatīt pielikuma daļu "(5) Reģistrētā pārkāpuma riska kategorija saskaņā ar II pielikumu.", ņemot vērā, ka Ministru kabineta 2011. gada 24. maija noteikumos Nr. 411 "Autopārvadājumu kontroles organizēšanas un īstenošanas kārtība" nav II pielikuma.
Piedāvātā redakcija
-
	Ņemts vērā
Skatīt Ministru kabineta noteikumu projektu „Grozījumi Ministru kabineta 2011. gada 5. jūlija noteikumos Nr. 541 „Bīstamo kravu aprites kontroles kārtība”” (Tiesību akta lietas ID 23-TA-291).

 Bīstamo kravu autopārvadājumu pārbaudes protokols Nr. _____________
	Iebildums (TM - 11.03.2026.)
Projektā paredzētais pārbaudes protokola saturs atšķiras no direktīvas regulējuma. Pastāv šaubas, ka projektā nav pietiekami norobežota kontrole un administratīvā sodīšana. Projektā vispār nav pieļaujams regulēt administratīvā pārkāpuma procesa jautājumus. Tāpat projekta anotācijā nav ietverts pienācīgs skaidrojums, it īpaši par privātpersonai piemērojamiem pasākumiem.

Direktīvā 2025/1801 ietvertajā  Direktīvas 2022/1999 I pielikuma 28. punktā ir minēti korektīvo pasākumu (corrective actions – angļu val.) veidi: oficiālais ziņojums, brīdinājums un imobilizācija. Turpretī projektā ietvertajā bīstamo kravu autopārvadājumu pārbaudes protokolā izmantota atšķirīga pieeja, proti, norādīta konstatēto pārkāpumu novēršanas vieta vai laiks un sankciju veidi – oficiālais ziņojums (sastādīta administratīvā pārkāpuma lieta (protokols)), aizrādījums un imobilizācija.

Latvijas normatīvajos tiesību aktos ar sankcijām pamatā saprot krimināltiesiska (sodoša) rakstura administratīvas sankcijas (sodus) kā pretstatu nesodoša rakstura administratīviem pasākumiem. Šajā gadījumā direktīvā lietots apzīmējums "korektīvie pasākumi", kas savukārt ierasti norāda tieši uz nesodoša rakstura administratīviem pasākumiem (līdzekļiem) pretēji sodiem (sankcijām). Tie parasti ir dažādi pienākumi vai ierobežojumi, kam nepiemīt soda pazīmes. Līdz ar to termins "sankcijas" protokolā nav lietojams.

Direktīvas 2022/1999 5. pantā ir minēti daži iespējamie korektīvie pasākumi (atbilstīgie pasākumi), piemēram, transportlīdzekļu imobilizācija jeb aizturēšana uz vietas, prasība pirms brauciena turpināšanas tos sakārtot atbilstīgi noteikumiem. Arī direktīvas II pielikumā ir ietverti līdzīgi korektīvie pasākumi. Oficiāls ziņojums vai brīdinājums tiešā tekstā šeit nav minēti. Līdz ar to pastāv jautājums, kāds ir oficiālā ziņojuma vai brīdinājuma pieļaujamais saturs ES tiesību aktu izpratnē.

Projektā paredzētajā protokolā oficiālais ziņojums šķietami ir saistīts ar administratīvā pārkāpuma procesu. Tomēr administratīvā sodīšana jebkurā gadījumā nav atzīstama par korektīvu pasākumu. Tā nav arī kontroles sastāvdaļa, bet pavisam atšķirīga un precīzi norobežojama pārvaldes funkcija, kam raksturīgas cita veida tiesiskās attiecības. Vienlaikus nav precīzi nojaušams, kas ir domāts ar norādi "sastādīta administratīvā pārkāpuma lieta (protokols)". Administratīvās atbildības likumā vairs nav iekļauts tāds institūts kā administratīvā pārkāpuma protokols. Savukārt lieta ir dokumentu kopums administratīvā pārkāpuma procesā. Tāpat nav secināms, kāds ir protokolā minētā aizrādījuma saturs un nozīme.

Ievērojot minēto, pastāv pamatotas šaubas, ka, veidojot projektu, nav pienācīga norobežota kontrole un administratīvā sodīšana, kā arī attiecīgi korektīvie pasākumi no administratīvās atbildības izpausmēm. Projekta anotācija nav iekļauts nekāds skaidrojums par šiem pienākumiem un ierobežojumiem, lai arī tie var būtiski ietekmēt privātpersonas.
 
Piedāvātā redakcija

	Ņemts vērā

	16.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 11.03.2026.)
Lūdzam atsauces uz Eiropas Savienības tiesību aktiem noformēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 4. nodaļai, atsaucē uz Eiropas Savienības tiesību aktu norādot šādu informāciju: institūcija (Komisija, Padome, Eiropas Parlaments), kas izdevusi attiecīgo tiesību aktu; tiesību akta pieņemšanas datums; veids (regula, direktīva, lēmums); numurs un nosaukums atbilstoši tiesību akta nosaukumam latviešu valodā EUR-Lex datu bāzē.
Lūdzam ievērot juridiskās tehnikas prasības arī attiecībā uz to, ka nepieciešamības gadījumā saīsinājumu atrunā pirmajā vietā juridiskajā tekstā, kur lietots attiecīgā normatīvā akta nosaukums, tādā veidā izvairoties no vispārinātām atsaucēm uz normatīvajiem aktiem, piemēram, "Komisijas 2003. gada 6. oktobra Direktīva 2003/90/EK, ar ko nosaka īstenošanas pasākumus Padomes Direktīvas 2002/53/EK 7. pantā attiecībā uz obligāti pārbaudāmajām pazīmēm un obligātajiem konkrētu lauksaimniecības augu sugu pārbaudes nosacījumiem (turpmāk - Direktīva Nr. 2003/90)".
Visbeidzot, atbilstoši juridiskās tehnikas prasībām aicinām projekta pielikumā aizstāt pieturzīmi "/" ar saikli "un" vai saikli "vai".
Piedāvātā redakcija
-
	Ņemts vērā
-
	Anotācija (ex-ante)
1.3. Pašreizējā situācija, problēmas un risinājumi

